Diari Oficial de la Generalitat Valenciana


Sumari del DOGV 1840, del 05-08-1992 (1992/825639)

DECRET 144/1992, de 30 de juliol, del Govern Valencià, pel qual modifica el Decret 168/1991, de 30 de setembre, que aprova el Reglament Orgànic i Funcional de l'Institut Valencià de Serveis Socials, i el Decret 18/1992, de 3 de febrer, que aprova el Reglament Orgànic i Funcional de la Conselleria de Treball i Afers Socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/07/30/144/dof/vci/html**

### Dades del document

Número de DOGV
:   1840

Data del DOGV
:   05-08-1992

Secció del DOGV
:   DISPOSICIONS GENERALS

Número del document
:   1992/825639


Data del document
:   30-07-1992

Organisme emissor
:   Conselleria de Treball i Afers Socials

Tipus de document
:   Decret

Anàlisi jurídica

Decret 144/1992, de 30 de juliol, del Govern valencià, pel qual modifica el Decret 168/1991, de 30 de setembre, que aprovà el Reglament Orgànic i Funcional de l'Institut Valencià de Serveis Socials, i el Decret 18/1992, de 3 de febrer, que aprovà el Reglament Orgànic i Funcional de la Conselleria de Treball i Afers Socials.  
L'estructura de la Conselleria de Treball i Afers Socials ha estat objecte d'una profunda modificació operada, per un costat, amb el Decret 168/1991, de 30 de setembre, del Govern valencià, amb el qual va aprovar el Reglament Orgànic i Funcional de l?Institut Valencià de Serveis Socials; i per altre, a través del Decret 18/1992, de 3 de febrer, del Govern valencià, que va establir la nova estructura orgànica i funcional de la Conselleria de Treball i Afers Socials.  
L'experiència acumulada d'ambdós processos, derivats dels substancial canvi de model organitzatiu, ha posat de relleu la necessitat de modificar alguns aspectes d'aquests textos normatius, a fi d'adequar les estructures a la política social de la Generalitat Valenciana, i tractar de fer-hi efectius els principis de jerarquia, especialitat i eficàcia que han de regir tota actuació administrativa.  
Aquesta modificació es justifica principalment per l'assumpció de competències en matèria d'atenció i prevenció de la drogodependència per part de la Conselleria de Treball i Afers Socials, derivada del Decret 232/1991, de 9 de desembre, del Govern valencià, cosa que provoca canvis en el model organitzatiu i funcionai, sobre tot pel que fa a l?Institut Valencià de Serveis Socials. Aquesta modificació concentra les funcions de prevenció, atenció i rehabilitació de toxicòmans en un únic centre directiu, la qual cosa ha de redundar en tina substancial millora de l'acció de govern en l?esmentat sector.  
Per tot això, en virtut del que disposen els articles 35.f) i 70 de la Llei 5/1983, de 30 de desembre, de Govern valencià, a proposta del Conseller de Treball i Afers Socials i amb la deliberació prèvia del Govern valencià, en la reunió del dia 30 de juliol de 1992,  
DECRETE  
Article primer   
Modificar l'article 14 del Decret 18/1992, de 3 de febrer, del Govern valencià, que tindrà la redacció següent:  
«Article catorze  
1. La Direcció General d'Atenció i Prevenció de la Drogodependència és l?òrgan al qual s'atribueix, dins de l?àmbit de competències de la conselleria, l?elaboració i gestió dels programes d'actuació general en el camp d'atenció i prevenció de la drogodependència, com també les funcions establertes en la Llei de la Generalitat Valenciana 5/1989, de 6 de juliol, de Serveis Socials de la Comunitat Valenciana, i normativa de desplegament, en relació amb el sector de les toxicomanies.  
2. Són funcions específiques de la Direcció General d'atenció i Prevenció de la Drogodependència:  
a) Desplegar les accions i propostes derivades dels acords de la Comissió de Coordinació i de la Comissió Executiva previstes en el Decret 232/1991, de 9 de desembre, del Govern valencià.  
b) Exercir la coordinació interdepartamental, d'acord amb les directrius de la Comissió de Coordinació i amb el suport de la Comissió Executiva.  
c) Realitzar el preceptiu informe previ, i la posterior avaluació i seguiment, de les activitats desplegades en l?àmbit del pla autonòmic, llevat de les derivades de l'administració de l?ordre públic.  
d) Administrar el Sistema Autonòmic Valencià d'Informació sobre Toxicomanies (SAVIT) i subministrar la informació escaient al sistema estatal corresponent (SEIT).  
e) Resoldre l'autorització, el registre i l'acreditació dels centres de rehabilitació de toxicòmans, segons que estableix el Decret 40/1990, de 26 de febrer, del Govern valencià, i normativa de desplegament.  
f) Executar les mesures d'inserció social en el sector de toxicomanies, derivades del Decret 132/1990, de 23 de juliol, del Govern valencià, pel qual aprova el Pla de Mesures d'Inserció Social a la Comunitat Valenciana.  
g) Efectuar la proposta de convenis i subvencions de la Conselleria de Treball i Afers Socials a entitats i institucions, publiques i privades, sense ànim de lucre, en matèria de prevenció i atenció de drogodependències.  
h) Participar en les reunions interautonòmiques organitzades per la Delegació del Govern per al pla nacional i aplicar-ne els corresponents acords.   
i) Dirigir el Centre Valencià de Documentació sobre Drogodependències i fomentar el desenvolupament de la investigació relacionada amb la matèria.  
j) Exercir totes les altres atribucions que li siguen conferides pel Govern valencià, sota la dependència orgànica i funcional de la Conselleria de Treball i Afers Socials.  
3. Per a l?exercici de les atribucions contingudes en els números anteriors, la Direcció General d'Atenció i Prevenció de la Drogodependència s'estructura en el Servei de Coordinació i en el Servei d'Orientació en Drogodependències».  
Article segon  
Es modifica l'article seté. U d) del Decret 168/1991, de 30 de setembre, del Govern valencià, pel qual aprovà el Reglament Orgànic i Funcional de l'Institut Valencià de Serveis Socials, quant a la composició del consell d'administració de l'esmentat institut, en el sentit següent:  
«d) Nou representants de l'Administració de la Generalitat Valenciana amb categoria del director general, a raó d'un per la Presidència de la Generalitat Valenciana i de les conselleries següents: Sanitat i Consum; Economia i Hisenda; Administració Pública; Cultura, Educació i Ciència; Obres Públiques, Urbanisme i Transports; Indústria, Comerç i Turisme; Agricultura i Pesca; i Medi Ambient».  
DISPOSICIONS ADDICIONALS  
Primera  
S'adscriu a la Direcció General d'Atenció i Prevenció de la Drogodependència el Servei d'Orientació en Drogodependències de l'Institut Valencià de Serveis Socials, previst en la disposició addicional primera del Decret 18/1992, de 3 de febrer, del Govern valencià, i també les unitats territorials d'atenció i prevenció de la drogodependència i els centres i comunitats terapèutiques de rehabilitació de toxicòmans, fins ara dependents de l'Institut Valencià de Serveis Socials.  
Segona  
Territorialment, les unitats i centres d'atenció i prevenció de la drogodependència queden adscrites a les direccions territorials de Treball i Afers Socials, sense perjudici de la seua dependència orgànica i funcional de la Direcció General d'Atenció i Prevenció de la Drogodependència.  
Tercera  
S'autoritza el Secretari General de la Conselleria de Treball i Afers Socials perquè procedesca a la reorganització dels serveis i unitats afectats i a l'adscripció del personal resultant del que disposa aquest decret, d'acord amb les seues disposicions, amb les normes de règim estatutari i, si escau, amb la legislació laboral.  
El que disposa aquesta disposició s'entendrà sense perjudici de les funcions que, en matèria de relacions de llocs de treball, corresponen a la Conselleria d'Administració Pública.  
DISPOSICIONS FINALS  
Primera  
Queden modificats el Decret 18/1992, de 3 de febrer, amb el qual s'aprova el Reglament Orgànic i Funcional de la Conselleria de Treball i Afers Socials; el Decret 168/1991, de 30 de setembre, que aprova el Reglament Orgànic i Funcional de l?Institut Valencià de Serveis Socials; i el Decret 232/1991, de 9 de desembre, en els termes que queden afectats per aquest decret.  
Segona  
S'autoritza el Conseller de Treball i Afers Socials per a dictar les normes necessàries per al desplegament i l?execució d'aquest decret.  
Tercera  
Aquest decret entrarà en vigor l?endemà de la seua publicació al Diari Oficial de la Generalitat Valenciana.  
València, 30 de juliol de 1992.  
El President de la Generalitat Valenciana,  
JOAN LERMA I BLASCO


Còpia Permalink ELI